b"\n_START_ARTICLE_\nBr\xc3\xb8drene Karamazov\n_START_PARAGRAPH_\nBr\xc3\xb8drene Karamazov (russisk: \xd0\x91\xd1\x80\xd0\xb0\xcc\x81\xd1\x82\xd1\x8c\xd1\x8f \xd0\x9a\xd0\xb0\xd1\x80\xd0\xb0\xd0\xbc\xd0\xb0\xcc\x81\xd0\xb7\xd0\xbe\xd0\xb2\xd1\x8b, Brat'ya Karamazovy, russisk udtale: [\xcb\x88brat\xca\xb2j\xc9\x99 k\xc9\x99r\xc9\x90\xcb\x88maz\xc9\x99v\xc9\xa8]) er den sidste og fysisk st\xc3\xb8rste roman af Fjodor Mikhajlovitj Dostojevskij. Den regnes almindeligvis for hans hovedv\xc3\xa6rk og anses af mange kendere for at v\xc3\xa6re den bedste roman i litteraturhistorien._NEWLINE_Hovedpersonerne er de tre br\xc3\xb8dre Karamazov, der er meget forskellige, men forbundet i en inderlig k\xc3\xa6rlighed. Derudover er der et v\xc3\xa6ld af livfuldt skildrede mennesker, hvoraf flere folder sig tilstr\xc3\xa6kkeligt ud til selv at v\xc3\xa6re hovedpersoner._NEWLINE_En episode i romanen, legenden om storinkvisitoren, har vundet selvst\xc3\xa6ndig ber\xc3\xb8mmelse. Her berettes om, hvordan Jesus under den spanske inkvisition kommer tilbage til jorden og m\xc3\xb8der storinkvisitoren."